Hatra

Hatra bolo staroveké mesto ležiace medzi riekami Eufrat a Tigris na severe Iraku. Bolo založené v 1. storočí pred Kr. Tvorilo súčasť Partskej ríše, ktorej slúžilo ako náboženské a obchodné stredisko. Uprostred obranných múrov, postavených do tvaru obdĺžnika, stáli chrámy a budovy s klenutými sieňami. Okolo roku 240 mesto zničili Sásánovci.

Historické zrúcaniny mesta boli v roku 1985 vyhlásené za Svetové dedičstvo UNESCO.

Ohrozenie 
V roku 2015 boli artefakty v múzeu zničené a pamiatka poškodená militantmi z organizácie Islamský štát. Kvôli týmto ozbrojeným skupinám bola pamiatka v roku 2015 zapísaná do zoznamu ohrozených pamiatok.

Referencie

Iné projekty

Externé odkazy 
 Stránka UNESCO

Zdroj 

Staroveké mestá
Lokality Svetového dedičstva v Iraku
Archeologické lokality v Iraku
Lokality Svetového dedičstva v ohrození